
Proiect de decizie nr. 8/25
Cu privire la executarea lucrărilor de curățare sanitară a pădurii cu suprafața de  15,25 ha din s. Stețcani, r. Criuleni
Examinând actul de examinare fitosanitară nr.471 din 13 august 2026, întocmit de Institutul de Cercetări și Amenajări Silvice (ICAS), prin care au fost constatate necesitatea și volumul lucrărilor de tăieri de îngrijire-curățire de pe terenul cu destinație silvică situat în s. Stețcani, com. Miclești, r. Criuleni, ținând cont de necesitatea asigurării întreținerii, protecției și gestionării corespunzătoare a vegetației forestiere, în conformitate cu prevederile legislației silvice în vigoare și ale Hotărârii Guvernului nr. 27 din 19 ianuarie 2004 pentru aprobarea Regulamentului cu privire la autorizarea tăierilor în fondul forestier și vegetația forestieră din afara fondului forestier

Se propune:
8/25.1. Se aprobă efectuarea tăierilor de îngrijire-curățire în sectorul de pădure cu suprafața de 15,25 ha, amplasat în s. Stețcani, com. Miclești, r. Criuleni, conform Actului de examinare fitosanitar nr. 471 din 13.08.2026 întocmit de ICAS.
8/25.2. Se ia act de constatările și recomandările tehnice formulate de Institutul de Cercetări și Amenajări Silvice privind necesitatea efectuării tăierilor de îngrijire-curățare, inclusiv efectuarea lucrărilor de regenerare corespunzătoare în codurile cadastrale 3143114.1394, 3143114.1382 și 3143114.1429.
8/25.3. Se aprobă ca tăierile de igienă selective să fie efectue numai după obținerea autorizației corespunzătoare, în limitele volumului și suprafeței aprobate și cu respectarea cerințelor stabilite în actele tehnice și în autorizația eliberată de autoritatea competentă.
8/25.4. Se aprobă ca masa lemnoasă rezultată în urma tăierilor de igienă selective va fi luată la evidență și gestionată în conformitate cu prevederile legislației în vigoare și cu condițiile stabilite prin actele permisive.

